Document ID: 32004D0245

Kommissionens beslutning
af 9. marts 2004
om ændring af beslutning 2000/585/EF og 97/222/EF for så vidt angår import af kød af vildtlevende og opdrættet vildt samt visse vildtkødprodukter fra Island
(meddelt under nummer K(2004) 701)
(EØS-relevant tekst)
(2004/245/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), særlig artikel 21b, stk. 4, litra b),
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(2), særlig artikel 9, stk. 1, og artikel 11, stk. 1, litra a),
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der, for så vidt angår disse betingelser, ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(3), særlig artikel 10,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(4), særlig artikel 16, stk. 3,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum(5), særlig artikel 8, stk. 1 og 4, og
ud fra følgende betragtninger:
(1) I Kommissionens beslutning 2000/585/EF(6) er der fastsat dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande.
(2) Island har anmodet om, at medlemsstaternes tillader import af kød og kødprodukter af opdrættet og vildtlevende vildt fra Island.
(3) Dyresundhedssituationen i Island er tilfredsstillende, og det er tilladt at importere kød af kvæg, får, geder, svin og dyr af hestefamilien herfra, ligesom Island allerede er opført i bilaget til Kommissionens beslutning 94/85/EF(7) for så vidt angår fersk fjerkrækød.
(4) I Kommissionens beslutning 97/222/EF(8) er der fastsat en liste over tredjelande og dele af tredjelande, hvorfra det er tilladt at importere kødprodukter.
(5) Der bør gives tilladelse til, at medlemsstaterne kan importere kød og kødprodukter af opdrættet og vildtlevende vildt fra Island.
(6) Derudover må ISO-koden for Serbien og Montenegro ajourføres, hvor det er nødvendigt.
(7) Beslutning 2000/585/EF og 97/222/EF bør derfor ændres i overensstemmelse hermed.
(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag II til beslutning 2000/585/EF affattes som angivet i bilag I til nærværende beslutning.
Artikel 2
Del II i bilaget til beslutning 97/222/EF affattes som angivet i bilag II til nærværende beslutning.
Artikel 3
Denne beslutning anvendes fra den 20. marts 2004.
Artikel 4
Denne beslutning er rettet til medlemsstaterne.
Udfærdiget i Bruxelles, den 9. marts 2004.

Labels: 3
17
18
6